open-index/open-wikipedia-markdown huggingface dataset:
Daugų Vlado Mirono gimnazija

**Daugų Vlado Mirono gimnazija** – dieninė, savarankiško mokymosi bendrojo lavinimo mokykla Alytaus raj., Dauguose, V. Mirono g. 2, vykdanti pradinio, pagrindinio ir vidurinio ugdymo programas. Įstaigos kodas 190244044. 2007 m. kovo 29 d. Alytaus rajono savivaldybės tarybos priimtu sprendimu mokykla pavadinta Lietuvos Nepriklausomybės Akto signataro Vlado Mirono vardu.

Filialai:
* Alytaus rajono Daugų Vlado Mirono gimnazijos Alovės pagrindinio ugdymo skyrius.
*Alytaus rajono Daugų Vlado Mirono gimnazijos Venciūnų ikimokyklinis skyrius.
*Alytaus rajono Daugų Vlado Mirono gimnazijos Daugų ikimokyklinis skyrius.

## Istorija

Istorijos šaltiniuose Daugų parapinė mokykla paminėta 1777 m., ją tais metais lankė 12 vaikų. Iki 1944 m. Dauguose buvo tik pradinė mokykla, kuri tais metais perorganizuota į progimnaziją, 1947 m. į gimnaziją, o 1949 m. tapo vidurine mokykla. 2011 m. vasario 10 d. mokyklai vėl suteiktas gimnazijos statusas.

## Direktoriai
* Larisa Kunčinienė (1944-1945), Marijonas Babilius (1945-1950),  Visvaldas Miklaševičius (1950-1953),  Alfonsas Kardelis (1953-1990), Alytė Baliukonienė (1990-1998), Almantas Jakimavičius (1998-2023), Jurgita Kamandulienė (2023-2025).

## Žymūs mokiniai
Per 60 gyvavimo metų išleista 1731 abiturientas, iš jų aukso medaliais baigė 6, sidabro - 28, su pagyrimu - 10 mokinių. Iš jų žymesnieji:

* Onė Baliukonė, poetė
* Dainius Gintalas, poetas
* Juozas Vasiliauskas, biologijos mokslų daktaras
* Antanas Smolskus, Muzikos akademijos profesorius
* Juozas Listavičius, socialinių ir ekonomikos mokslų daktaras, Seimo narys
* Rokas Puzonas, kunigas kancleris
* Valdas Babaliauskas, aktorius ir režisierius
* Rasa Vitkauskienė, teisininkė, Alytaus rajono merė.

## Nuorodos
* Gimnazijos svetainė
Deniss Kačanovs

**Deniss Kačanovs** (*Denisas Kačanovas*, gimė 1979 m. lapkričio 27 d.) – Latvijos futbolininkas, gynėjas.

2006 m. rugsėjį Kačanovas debiutavo Latvijos rinktinėje rungtynėse prieš Liuksemburgą.

## Pasiekimai
* Latvijos čempionas – 1 (2006 m.)
* Latvijos taurės laimėtojas – 2 (2004, 2005 m.)

## Išnašos

## Nuorodos
*
Butrimonių gimnazija

**Alytaus rajono Butrimonių gimnazija** – dieninė, savarankiško mokymosi bendrojo lavinimo mokykla Butrimonyse (Alytaus raj.), Draugystės g. 1, vykdanti pradinio, pagrindinio ir vidurinio ugdymo programas lietuvių kalba. Įstaigos kodas 190244763. Steigėjas Alytaus rajono savivaldybės taryba.

Filialai: Butrimonių vidurinės mokyklos Eičiūnų skyrius (iki 2007 m.), Butrimonių gimnazijos Pivašiūnų pagrindinio ugdymo skyrius

## Istorija
1863 m. mediniame pastate įkurta Butrimonių pradžios mokykla. Jame buvo dvi klasės ir butas mokytojui. Mokykloje buvo mokoma rusų kalba. Šalia valstybinės mokyklos miestelio gyventojų namuose veikė ir slaptoji daraktorinė mokykla, kurioje buvo mokoma lietuviškai skaityti ir rašyti. 1919 m. Butrimonių valsčiaus dviaukščiame pastate įsteigta lietuviška pradžios mokykla. Nuo 1920 m. Butrimonyse veikė dvi pradžios mokyklos: lietuvių – Nr. 1 ir žydų – Nr. 2. Lietuvių pradžios mokykloje 1920 m. mokėsi 79, 1937 m. – 186 mokiniai. Žydų pradžios mokykloje 1920 m. mokėsi 76, 1937 m. – 121 mokinys.

1944 m. pradžios mokykla išaugo į progimnaziją, vėliau – į pilną vidurinę mokyklą. 1951 m. Butrimonių vidurinė mokykla išleido pirmąją abiturientų laidą. 1963 m. prie senojo mokyklos pastato (Dariaus ir Girėno g. 24) pastatytas priestatas. 1983 m. pastatytas naujas mokyklos pastatas – 440 vietų vidurinė mokykla (Draugystės g. 1). 1989 m. prie naujosios mokyklos pradėtas sodinti Atgimimo parkas.

1990 m. mokykloje įkurta Maironiečių organizacija. 1996 m. senajame pastate (Dariaus ir Girėno g. 24) atliktas kapitalinis remontas. Šio pastato pirmajame aukšte įsikūrė pradinės klasės, o antrajame aukšte įrengti 4 butai mokytojams. Sukurta mokyklos atributika: mokyklos vėliava, himnas. 1997 m. mokykloje įkurtas kraštotyros muziejus. Nuo 2003 m. mokyklą globoja Almos Adamkienės labdaros ir paramos fondas. 2004 m. pradinės klasės įsikūrė atnaujintose Butrimonių vaikų darželio patalpose (Jaunystės g. 5). 2010 m. Butrimonių vidurinė mokykla reorganizuota į gimnaziją.

## Direktoriai

* 1944–1945 m. Jonas Palionis
* 1945–1946 m. Kazys Krivelis
* 1946–1948 m. Elena Chazbijavičiūtė
* 1948–1951 m. Vaclovas Vaicekauskas
* 1951–1952 m. Stasys Šiaučiulis
* 1952–1953 m. Alksnys
* 1953–1954 m. Aleksandras Naudžiūnas
* 1954–1955 m. Pranė Tamulaitytė
* 1956–1959 m. Jonas Vaitkevičius
* 1959–1960 m. Vlada Tilmašauskaitė
* 1960–1961 m. Jonas Karlonas
* 1962–1968 m. Jonas Kakanauskas
* 1968–1969 m. Pranas Sasnauskas
* 1970–1975 m. Elena Butėnienė
* 1975–1980 m. Monika Matukynienė
* 1980–2003 m. Marija Balinskienė
* nuo 2003 m. Valdas Valvonis

## Žymūs mokiniai
* Vytautas Babravičius, dainų autorius ir atlikėjas, kantri muzikos Lietuvoje pradininkas
* Antanas Kmieliauskas, skulptorius, grafikas, tapytojas
* Irena Milkevičiūtė, operos ir baleto teatro solistė
* Algirdas Sliesaravičius, biologijos mokslų daktaras, profesorius
* Stasė Stankevičienė-Germanavičiūtė, aktorė, televizijos diktorė

## Nuorodos
* Mokyklos svetainė
Pachyta

***Pachyta*** – ūsuočių (*Cerambycidae*) vabalų gentis.

Šios genties vabalai kresni, antsparniai geltoni arba geltonai rudi, su juodomis dėmėmis. Priešnugarėlės šonai su gumburėliais. Antsparniai per pečius platųs, į apačią siaurėjantys.
Lervos vystosi po eglės, rečiau pušies, kelmų, rąstų žieve ir medienoje.

Lietuvoje žinomos 2 rūšys:
*Keturdėmis medkirtis (*Pachyta quadrimaculata*)
**[[Pachyta lamed]]*

## Taip pat skaitykite
*Lietuvoje gyvenantys ūsuočiai
Krokialaukio Tomo Noraus-Naruševičiaus gimnazija

**Alytaus rajono Krokialaukio Tomo Noraus-Naruševičiaus gimnazija** – dieninė, savarankiško mokymosi bendrojo lavinimo mokykla Alytaus raj., Krokialaukyje, Žuvinto g. 41, vykdanti pradinio, pagrindinio ir vidurinio ugdymo programas. Įstaigos kodas 190245331.

## Istorija

1819 m. Krokialaukyje įkurta parapijinė mokykla. 1870 m. atidaryta valdiška pradinė mokykla. Apie ją daugiau duomenų nėra, bet žinoma apie pradinę mokyklą, veikusią nuo 1903 m. dabartinės pieninės pastate. Pirmojo pasaulinio karo metais mokykla buvo uždaryta, 1926 m. perkelta į buvusias bravoro patalpas už upės. Veikė 4 skyriai. 1937 m. atidaryti 5 ir 6 skyriai, todėl 2 didelės klasės įrengtos buvusiose valsčiaus patalpose. Nuo 1944–1945 m. pradinė mokykla vėl dirbo tik už upės esančiose patalpose, pastatas buvo pertvarkytas, įrengtos 4 klasės.

1946–1951 m. veikė progimnazija, joje buvo 7 klasės, 1951 m. mokykla tapo vidurine, atidaryta aštuntoji klasė, dvi klasės įrengtos buvusio valsčiaus patalpose. 1954 m. pertvarkytos mokyklos patalpos, esančios gyvenvietės centre. 1955 m. baigta už upės esančio mokyklos pastato antro aukšto statyba. 1960 m. įrengtos mokyklos dirbtuvės. 1962 m. prie senosios mokyklos pradėtas statyti priestatas, 1964 m. statybos darbai baigti. 1976 m. baigta naujo priestato statyba ir įrengta moderni mokykla. 1999 m. mokyklai suteiktas inžinieriaus, diplomato, ministro Tomo Noraus-Naruševičiaus vardas. 2001 m. atlikta mokyklos stogo ir langų renovacija.

2014 m. rugsėjo 30 d. tapo Krokialaukio Tomo Noraus-Naruševičiaus gimnazija.

## Direktoriai

*Idalija Šukevičienė

## Žymūs mokiniai
* Alfonsas Švirinas, Ignalinos politikas
* Antanas Zenkevičius, inžinierius statybininkas, Birštono politikas

## Nuorodos
* Mokyklos svetainė
Tekken (žaidimas)

**Tekken** – muštynių žanro kompiuterinis žaidimas, sukurtas japonų firmos „Namco“ ir 1994 m. gruodžio 9 d. išleistas žaidimų automatams, o 1995 m. – PlayStation konsolėms. Žaidimų automatų versija turėjo 8 personažus, PlayStation – 17.

Kaip ir daugumoje muštynių žaidimų, žaidėjas pasirenka veikėją ir juo kaunasi vienas prieš vieną prieš oponento žaidėjo arba kompiuterio valdomą veikėją. Skirtingai nei kituose to meto kompiuteriniuose žaidimuose, „Tekken“ žaidėjas visas keturias savo veikėjo galūnes valdo atskirai. Taip pat, šiame žaidime buvo galima pasirinkti kautis nustatytą laiko tarpą, kuriam pasibaigus, nugalėtoju tampa daugiausiai gyvybių tebeturintis veikėjas.

„Tekken“ tapo pirmuoju „PlayStation“ platformos žaidimu, kurio parduota daugiau, nei milijonas. Taip pat tai yra pirmasis muštynių žaidimas su simuliuojama 3D grafika. Šie pasiekimai yra įtraukti į Gineso rekordų knygą.
Rasa

**Rasa** – smulkūs vandens lašeliai, ryte arba vakare atsirandantys ant lauke esančių objektų. Kai objektų paviršiai vėsdami į aplinką išskiria šilumą, aplinkoje drėgmės kondensacija vyksta greičiau nei garavimas, dėl to susidaro lašeliai. Kai aplinkos temperatūra yra pakankamai žema, tokiu pačiu principu iš karto susiformuoja smulkūs ledukai – šerkšnas.

Kadangi procesas susijęs su paviršių temperatūromis, vasaros pabaigoje rasa lengviausiai susidaro ant paviršių, kurie nėra šildomi žemėje sulaikytos šilumos, tokių kaip žolė, lapai, turėklai, automobilių stogai, tiltai.

Kultūriniu aspektu rasa dažnai siejama su tyrumu ir gaivumu.

Rasos nereikėtų painioti su gutacija, kurios dėka augalai lapų galuose išskiria perteklinį vandenį.

## Susidarymas
Ore išsilaikančių vandens garų kiekis priklauso nuo temperatūros. Temperatūra, prie kurios oras yra prisotintas vandens garų, vadinama rasos tašku. Kai objekto paviršiaus temperatūra mažėdama priartėja prie rasos taško temperatūros, ore esantys vandens garai susikondensuoja į smulkius lašus tiesiai ant paviršiaus (palyginimui, rūko, debesų garai susikondensuoja ore, nors termodinaminiu požiūru procesai beveik analogiški).

Rasa linkusi susidaryti ant objektų, kurie yra blogi šilumos laidininkai arba izoliuoti nuo žemės, taip pat nemetaliniais paviršiais. Palankesnės oro sąlygos – giedras dangus ir mažas vandens garų kiekis aukščiau atmosferoje. Naktys su rasa paprastai būna nevėjuotos, kadangi vėjas naktį perneša šiltą orą prie šaltų paviršių, tačiau tai priklauso ir nuo to, koks yra pagrindinis aplinkos vandens garų šaltinis – atmosfera ar drėgnas dirvožemis.

Tas pats procesas vyksta ir aprasojant akiniams šiltoje, drėgnoje patalpoje.

## Kiti faktai
Rasa matuojama drosometru.

Regionuose su labai sausais sezonais, kai kurie organizmai ir augalai, pvz., kerpės ir pušų jauni medeliai, naudoja rasos vandenį. Rasa taip pat sudaro geras sąlygas patogeniškų organizmų dauginimuisi, pvz., *[[Phytophtoria infestans]]* grybams, užkrečiantiems bulvinius augalus.

Lietuvių mitologijoje Rasa – vasaros žalumynų ir gėlių deivė.
Graikų mitologijoje Ersa yra rasos deivė.
Ultimate Fighting Championship

**Ultimate Fighting Championship** (**UFC**) – JAV mišrių kovos menų () organizacija. UFC yra įsikūrusi Las Vegase, Nevados valstijoje bei priklauso TKO Holdings, LLC.

UFC prasidėjo nuo turnyro, siekiančio surasti ir leisti kautis geriausiems pasaulio kovotojams neatsižvelgiant į naudojamą stilių. UFC kovose yra mažai taisyklių, todėl dažnai kovos būna brutalios ir žiaurios. Pradžioje UFC buvo skirtas daugiau reginys, o ne sportas. Tačiau UFC pasikeitė, yra 8 svorio kategorijos, kovotojais kaunasi iki tol, kol pasiduoda, yra nokautuojami arba baigiasi kovos laikas. Kovos vyksta aštuoniakampiame ringe. Kova trunka 3 raundus po 5min, kova dėl diržo vyksta 5 raundus po 5 min. Kiekvienoje kategorijoje kaunamasi dėl čempiono titulo.

UFC kovos transliuojamos per JAV *[[Spike TV]]*, bei matomos 35 šalyse per palydovines transliacijas.

## Vertinimas
UFC galioja 10 taškų sistema, pagal kurią kiekvieną kovos raundą vertina 3 teisėjai. Raundo laimėtojui skiriama 10 taškų, o pralaimėjusiam 9 arba mažiau.

## Nusižengimai
Nevados valstijos atletikos komisija () pateikia tokį nusižengimų sąrašą, už kuriuos baudžiama atimant taškus:

# Smogti galva;
# Durti ar kitaip žaloti akis;
# Kandžioti;
# Pešioti plaukus;
# Užkabinti už skruosto;
# Žaloti kirkšnį;
# Kišti pirštus į kiaurymes ar kitaip tuo pasinaudojant draskyti priešininką;
# Žaloti mažus sąnarius (pvz.: sukioti pirštus);
# Smūgiuoti į stuburą ar pakaušį;
# Smūgiuoti žemyn alkūnės smailuma;
# Smūgiuoti į kaklą ar bet kaip griebti už trachėjos;
# Draskyti, žnaibyti ar kitaip žaloti odą;
# Griebti už raktikaulio;
# Spirti koja į ant žemės esantį priešininką;
# Smūgiuoti keliu į galvą ant žemės esančiam priešininkui;
# Trypti pargriautą priešininką;
# Smūgiuoti į inkstus su kulnu;
# Apvertus priešininką aukštyn kojomis smūgiuoti jo galva į grindis;
# Išmesti priešininką iš aptverto ringo;
# Laikytis už priešininko šortų ar pirštinių;
# Spjaudyti į priešininką;
# Atlikti nesportiškus veiksmus, kurie žaloja priešininką;
# Laikytis už ringo virvių ar aptvaro grotų;
# Pulti priešininką pertraukos metu;
# Pulti priešininką, kai jį apžiūri teisėjas;
# Pulti priešininką, kai nuskambėjo gongas, raundo pabaigos signalas;
# Neklausyti ringo teisėjo nurodymų;
# Specialiai vengti kontakto, sąmoningai ar nuolat pamesti burnos apsaugą ar vaidinti sužeidimą;
# Kovotojo kampo padėjai negali dalyvauti kovoje;
# Mesti rankšluostį kovos metu.

Kai prasižengiama, ringo teisėjas atima 1 ar daugiau taškų. Jei bauda nepaveikia kovotoją, kova nutraukiama diskvalifikavus dėl sąmoningų nusižengimų ar nesąmoningos kovos nebuvimo. Jei dėl prasižengimo kovotojas negali toliau tęsti kovos, ji baigiasi techniniu sprendimu, laimi sužeistas kovotojas, jei kovotojas yra tašku priekyje, kitu atveju skelbiamos techninės lygiosios.

## Svorio kategorijos

## Nuorodos

* Oficiali svetainė

## Išnašos
Moorgate katastrofa

**Moorgate katastrofa** - 1975 metų vasario 28 d. Londono *Moorgate* stotyje įvykusi metro katastrofa, kurios metu traukinys sudužo atsitrenkęs į nebaigto kasti tunelio galinę sieną. Katastrofoje žuvo 43 žmonės. Jos priežastis niekada nebuvo įtikinamai nustatyta.

*Moorgate* yra paskutinė metro linijos stotis, už kurios dar kelias dešimtis metrų veda nebaigtas kasti tunelis. 20:39 į stotį atvykęs traukinys, užuot stabdęs, staiga ėmė didinti greitį, pravažiavo keleivių platformą ir trenkėsi į tunelio pabaigą tokiu greičiu, jog pirmieji trys vagonai susiplojo į vientisą metalo luitą. Tik po 12 valandų pavyko ištraukti paskutinį gyvą likusį keleivį ir tik po keturių dienų gelbėtojai pasiekė galinę tunelio sieną.

Katastrofą sušvelnino tunelio gale traukiniui sustabdyti papiltas smėlio sluoksnis. Galutiniam smūgiui sienoje taip pat buvo įrengtas hidraulinis buferis. Tačiau šis buferis buvo senas, neprižiūrimas ir todėl nebeveiksmingas. Visa ši įranga buvo skirta sulaikyti daug lėčiau važiuojančiam, mašinisto stabdomam traukiniui ir negalėjo apsaugoti nuo įvykusios katastrofos. Nors tuo metu metro jau buvo įrengtos modernios apsaugos sistemos, traukinį linijos gale automatiškai sustabdantis įrenginys iki tol niekam nepasirodė reikalingas.

Visi traukinio valdymo bei kiti mechanizmai po katastrofos buvo ilgai ir nuodugniai tiriami, tačiau taip ir nerasta priežasties, kodėl traukinys užuot sustojęs, visu greičiu pasileido pirmyn. Stabdymo ir įsibėgėjimo rankenos šiuose traukiniuose nesusijusios, todėl mašinistas greičiausiai negalėjo jų supainioti. Buvo svarstoma, jog galbūt mašinistas klaidingai suvokė traukinio buvimo vietą, tačiau ženklai ir apskritai vieta *Moorgate* stotyje nėra labai panaši į jokią kitą. Taip pat buvo kelta hipotezė jog mašinistas tokiu būdu bandė išvengti kokios nors gresiančios kitos katastrofos, tačiau taip ir liko neaišku, kas tai būtų galėję būti.

Neradus kito paaiškinimo, buvo rimtai tiriama ir mašinisto savižudybės hipotezė, tačiau ji taip pat neatrodo įtikinama. Nagrinėjant paaiškėjo, jog jam nekilo jokių savižudžiams tipiškų problemų, gyvenimas ir karjera klostėsi sėkmingai ir savo kišenėje jis turėjo apie 300 angliškų svarų, už kuriuos tą vakarą ketino nupirkti brangią dovaną savo dukrai.

Buvo nustatyta, jog mašinistas iki paskutinės akimirkos sėdėjo savo vietoje ir net nepakėlė rankos prisidengti nuo artėjančio smūgio. Tačiau tai nebuvo paprastas širdies smūgis, taip pat nerasta alkoholio ar kitų narkotikų.

Po šios katastrofos visose Londono galinėse metro stotyse buvo įrengtos traukinį automatiškai sustabdančios sistemos, dabar žinomos kaip „Moorgate kontrolė“. Beveik visos šalies mastu (*British railways*) geležinkeliuose buvo įvesta taisyklė, jog paskutinis šviesoforo signalas prieš geležinkelio pabaigą negali būti žalios šviesos signalas (prireikus ties pabaiga įrengiant nuolat šviečiančius raudonus signalus). Manoma, jog šiuo metu tokia katastrofa pakartotinai įvykti negali.

## Šaltiniai
Alytaus Jotvingių gimnazija

**Alytaus „Jotvingių“ gimnazija** – dieninė, savarankiško mokymosi bendrojo lavinimo mokykla Alytuje, Topolių g. 20, vykdanti pagrindinio, vidurinio ir specialaus ugdymo programas. Įstaigos kodas 191056586.

## Istorija

Alytaus 9-oji vidurinė mokykla atidaryta 1980 m. 1984 m. išleista pirmoji abiturientų laida, 1995 m. įsteigta pirmoji humanitarinė klasė. 1997 m. mokyklai suteiktas Jotvingių vardas. 1998 m. įsteigtos realinio profilio gimnazijos klasės. 2000 m. mokyklai suteiktas gimnazijos statusas. 2001 m. išleista pirmoji gimnazijos abiturientų laida. 2011 m. gimnazija išgryninta ir liko tik gimnazinės klasės.

## Direktoriai
* Donatas Vasiliauskas
 
## Nuorodos
* Mokyklos svetainė
Xylotrechus

***Xylotrechus*** – ūsuočių (*Cerambycidae*) vabalų gentis.

Ūsuočiai vidutinio dydžio, antsparnių piešinys iš plaukuotų dėmelių, raiščių, juostų. Antenos palyginti trumpos. Lervos vystosi po lapuočių medžių žieve ir medienoje.

Lietuvoje žinomos 5 rūšys:
* Drebulinis kelmagraužis (*Xylotrechus rusticus*)
* *[[Xylotrechus arvicola]]*
* *[[Xylotrechus ibex]]*
* *[[Xylotrechus antilope]]*
* *[[Xylotrechus pantherinus]]*

## Taip pat skaitykite
* Lietuvoje gyvenantys ūsuočiai
Tomas Rinkevičius

**Tomas Rinkevičius** (g. 1978 m. sausio 4 d. Rietave) – Lietuvos buvęs krepšininkas, treneris.

2008 metais pasirašė vienerių sezonų sutartį su Kauno „Aisčių“ komanda. 2009 m. rugpjūčio 3 d. pasirašė dvejų metų sutartį su Danijos Kopenhagos „SISU“ komanda, tačiau 2010 m. rugpjūčio 22 d. paliko klubą dėl finansinių sunkumų.

2010 m. rugsėjo 20 d. pasirašė vienerių metų sutartį su Panevėžio „Techaso“ klubu.

2022 m. pabaigoje buvo perkeltas į Rumunijos Sibiu „CSU“ klubo vyr. trenerius. 2023 m. vasarą pratęsė kontraktą dar dvejiems metams.

2025 m. tapo Gargždų „Gargždai“ vyr. treneriu.

## Pasiekimai
* 2001 m. LKAL čempionas
* 2006 m. SEL žaidynių čempionas
* 2006 m. Europos studentų čempionas
* 2006 m. Baltarusijos čempionas
* 2007 m. LKF taurės trečios vietos laimėtojas
* 2008 m. LKL bronza
* 2013 m. LKL trečios vietos laimėtojas
* 2014 m. LKL antros vietos laimėtojas

## Nuorodos
* Basketnews.lt puslapis apie trenerį
* Basketnews.lt puslapis apie žaidėją

## Šaltiniai
Alytaus šv. Benedikto gimnazija

**Alytaus Šv. Benedikto gimnazija** – dieninė, savarankiško mokymosi bendrojo lavinimo mokykla Alytuje, Topolių g. 19A, vykdanti pradinio, pagrindinio, vidurinio ir specialaus ugdymo programas lietuvių kalba. Įstaigos kodas 195320460. Steigėjas Alytaus miesto savivaldybės taryba, dalininkas Vilkaviškio vyskupijos kurija.

Gimnazija sudaro sąlygas įsigyti kokybišką katalikiškosios gimnazijos išsilavinimą kiekvienam mokiniui, besimokančiam pagal pradinio, pagrindinio ar vidurinio ugdymo programą, ir tarnauja žmonėms, sutinkantiems būti ugdomais krikščioniška dvasia pagal Katalikų Bažnyčios mokymą.

## Istorija

1991 m. spalio 3 d. Alytaus dekanato dekano Juozo Gražulio ir Alytaus Jotvingių vidurinės mokyklos direktoriaus Kęstučio Miliausko iniciatyva Alytaus miesto taryba nusprendė įkurti katalikiškąją pradžios mokyklą Vidzgirio mikrorajone statomoje pradinėje mokykloje. 1992 m. gegužės 8 d. Vilkaviškio vyskupijos vyskupas Juozas Žemaitis MIC palaimino katalikiškosios pradžios mokyklos kertinį akmenį. 1996 m. rugsėjo 2 d. miesto bendruomenė susirinko į mokyklos atidarymo ir palaiminimo iškilmes. 1998 m. balandžio 23 d. Alytaus miesto tarybos sprendimu Alytaus katalikiškoji vidurinė mokykla nuo 1998 m. rugsėjo 1 d. pavadinta Alytaus šv. Benedikto vidurinė mokykla. 2000 m. vasario 15 d. Alytaus miesto taryba ir Vilkaviškio vyskupijos kurija pasirašė šv. Benedikto vidurinės mokyklos dviejų steigėjų sutartis. 2001 m. birželio 12 d. LR švietimo ir mokslo ministras įsakymu Nr. 978 nuo 2001 m. rugsėjo 1 d. leidžia mokykloje įvesti profilinį mokymą. 2006 m. rugsėjo 1 d. mokykla tapo VšĮ Alytaus Šv. Benedikto gimnazija.

## Direktoriai
* nuo 2002 m. Vytautas Bigaila
* nuo 2017 m. Loreta Šernienė
* nuo 2023 m. Erika Poškevičienė.
*

## Nuorodos
* Mokyklos svetainė
Sphaerius

**Sphaerius** – vienintelė šratvabalių (*Sphaeriusidae*) šeimos vabalų gentis.
Šiai genčiai priklauso 23 rūšys.
Lietuvoje gyvena tik viena šios genties rūšis - erkiškas šratvabalis (*Sphaerius acaroides*).
Šratvabaliniai

**Šratvabaliniai** (*Sphaeriusoidea*) – gleiviaėdžių (*Myxophaga*) vabalų antšeimis. Šiam antšeimiui priklauso dvi šeimos:
* Šratvabaliai (*Sphaeriusidae*)
* *[[Hydroscaphidae]]*

Lietuvoje aptikta tik Šratvabaliai.
FK Šinnik Jaroslavlʹ

**Jaroslavlio futbolo klubas „Šinnik“**, o trumpai **Jaroslavlio „Šinnik“** bei **FK „Šinnik“** (rus. „padangininkas“) – Rusijos futbolo klubas iš Jaroslavlio. 

## Istorija

Vieną sezoną klubo komanda žaidė Tarybų Sąjungos aukščiausioje lygoje (1964 m.), kur užėmė priešpaskutinę vietą ir iš lygos iškrito. 

1997 m. komanda užėmė 4 vietą Rusijos čempionate, tačiau 2006 m. Premjer lygoje užėmė paskutinę vietą ir iškrito į žemesnį divizioną.

2021–2022 m. sezone Antrame divizione 2-oje zonoje tapo nugalėtojais.

Nuo 2022–2023 m. vėl rungtyniavo Pirmame divizione.

## Pasiekimai

## Sezonai

|}
Šaltiniai:

### [[Antrasis divizionas (Nacionalinė futbolo lyga)|Antrasis divizionas]]

## Lietuviai
* Benjaminas Zelkevičius, treneris 1999 m.

## Išnašos

## Nuorodos
* Oficiali klubo svetainė
* Transfermarkt (apie klubą)
Unia

***Unia*** yra penktasis Sonata Arctica studijinis albumas, išleistas 2007 m. gegužės 25.

## Albumo dainos
# „In Black and White“ – 5:03
# „Paid in Full“ – 4:24
# „For the Sake of Revenge“ – 3:23
# „It Won’t Fade“ – 5:58
# „Under Your Tree“ – 5:14
# „Caleb“ – 6:16
# „The Vice“ – 4:08
# „My Dream’s but a Drop of Fuel for a Nightmare“ – 6:13
# „The Harvest“ – 4:18
# „The Worlds Forgotten, the Words Forbidden“ – 2:57
# „Fly with the Black Swan“ – 5:08
# „Good Enough is Good Enough“ – 5:32

### Papildomos dainos

#  „To Create a Warlike Feel“ – 5:03 (riboto tiražo Europos, Suomijos, dvigubo vinilo ir Nuclear Blast pašto užsakymo leidimuose)
# „Out in the Fields (perdainuota Gary Moore daina)“ – 4:06 (Japonijos, Šiaurės Amerikos, dvigubo vinilo ir Nuclear Blast pašto užsakymo leidimuose)
# „They Follow“ – 4:50 (Japonijos leidime)
# „My Dream’s but a Drop of Fuel for a Nightmare – Instrumental“ – 6:13 (Japonijos leidime)

## Grupės nariai

* Tony Kakko – vokalas, foninis vokalas, klavišiniai
* Jani Liimatainen – gitara
* Tommy Portimo – būgnai
* Marko Paasikoski – bosinė gitara
* Henrik Klingenberg – klavišiniai
Nigerio herbas

**Nigerio herbas** – žaliame herbinio skydo lauke skydo širdyje auksinė saulė, skydo galvos dešinėje auksiniai vertikali ietis ir du sukryžiuoti tuaregų kalavijai, o galvos kairėje trys sukryžiuoti melsvosios sorulės stiebai. Skydo papėdėje – auksinė jaučio galva. 

Iš abiejų skydo šonų įstrižai kyšo po dvi Nigerio vėliavas. Po skydu balta juosta su devizu  ('Nigerio Respublika').
Gaja (Nigeris)

**Gaja** – miestas pietinėje Nigerio dalyje, Doso departamente, nuo sostinės Niamėjaus nutolęs 254 km pietvakarių kryptimi.

Miestas išsidėstęs šalia Nigerio upės ir yra netoli sienos su Beninu ir Nigerija.

2001 m. mieste priskaičiuota 28 385 gyventojų.
Agadesas

**Agadesas** – miestas šiaurinėje Nigerio dalyje, Agadeso departamento centras. Įsikūręs Ayro kalnuose, esančiuose Sacharoje, kur susidaro palankios sąlygos gyventi.

Agadeso istorinis centras, su tradiciniais sacharietiškais pastatais, 2013 m. paskelbtas UNESCO pasaulio paveldo objektu.

## Istorija
Ayras nuo seno buvo vienas svarbiausių Transsacharinės prekybos centrų. Iš čia karavanai keliaudavo į hausų valstybes pietuose ir Bilmą rytuose. Jame gyveno tuaregai, ir Ayras buvo viena jų gyvenamųjų vietų ir sąjungų, vadinama *Kel Ayr*. Čia, kaip ir kitose sąjungose, vadovavo tuaregų vadai, tituluojami *amenokal*.

Agadesas buvo įkurtas XIV a. ir ilgai konkuravo su kitu Ayro miestu – Asode (įkurta XI a.), kurią galutinai nukonkuravo XVIII a.

1900 m. miestas buvo paimtas prancūzų. Nuo tada jis tapo svarbiu tuaregų tautinio pasiprešinimo židiniu. Vienas svarbiausių sukilimų buvo Kaoceno sukilimas 1916-17, žiauriai numalšintas prancūzų, ir Tuaregų sukilimas 1990 m. Tuaregai prieš Nigerio valdžią vėl sukilo 2007 m.

## Šaltiniai
Fėmarnas

**Fėmarnas** (, ) yra trečia pagal dydį Vokietijos sala ir miestas Šlėzvigo-Holšteino žemėje, Rytų Holšteino apskrityje.

Plotas – 185 km², pakrantė – 78 km ilgio. 12 930 gyventojų (2006 m.). Aukščiausia vieta – *Hinrichsberg* kalva (27,2 m virš jūros lygio), kiek žemesnė yra *Wulfener Berg* kalva (26,5 m).

Nuo 1963 m. salą su kontinentu jungia *Fėmarnzundo* kabamasis tiltas. Tiltas yra 963,40 m ilgio ir 69 m aukščio.

Šiaurėje yra Fėmarno sąsiauris, skiriantis nuo 18 km į šiaurę esančios Lolando salos, kuri pasiekiama keltu. Ateityje planuojama tarp salų nutiesti tunelį.

Didžiausias miestas – Burgas (apie 6 000 gyv.).

Saloje apsilanko daug migruojančių paukščių. Dėl šios priežasties ji svarbi ornitologams.

## Nuorodos

* Fėmarno turizmo informacinio centro tinklalapis ()
* Fėmarno Events ()
Auksinis kompasas (filmas)

**Auksinis kompasas** () – 2007 m. JAV fantastinis filmas pagal Filipo Pulmano to paties pavadinimo knygą. Filmo režisierius – Chris Weitz. Filmui scenarijų parašė Chris Weitz ir Tom Stoppard. Kino kompanija New Line Cinema oficialiai pranešė, kad filmo premjera numatyta 2007m. gruodžio 7 d. 

Pirmasis filmo reklaminis klipas pristatytas 2007 m. kovo 23 d. Jį galima pamatyti oficialioje filmo interneto svetainėje.

## Filmavimas

Filmavimas prasidėjo „Šepertono studijose" 2007 rugsėjo 4 d. Paskutinės scenos nufilmuotos 2007 vasario 30 d. Keletas papildomų scenų buvo filmuojamos netoli Grindelvaldo Šveicarijoje 2007-ųjų gegužės pradžioje ir Redklifo aikštėje Oksforde birželio vidury. Peizažinės scenos buvo filmuojamos Skandinavijoje - Norvegijoje bei Svalbarde, tačiau nedalyvaujant aktoriams, nes prodiuseriai būgštavo, jog jauni aktoriai gali neatlaikyti didelių šalčių.

## Aktoriai

## Nuorodos
*Oficialus filmo tinklalapis
* Reklaminis klipas Yahoo! portale
*
* The Golden Compass Trailer
Re-Mission

**Re-Mission** – kompiuterinis žaidimas, išleistas ne pelno siekiančios organizacijos „HopeLab“ 2006 m. balandžio 3 d. Žaidimas yra ir pramoginio, ir mokomojo pobūdžio bei skirtas vėžiu sergantiems vaikams ir paaugliams. Mokslinis tyrimas su 375 pacientais parodė, kad žaidimas išties turi teigiamą poveikį jį žaidžiantiems žmonėms.

Žaidime žaidėjas valdo RX5-E („Roxxi“) nanobotą, kuris įvedamas į žmogaus organizmą ir kovoja su tam tikromis vėžio rūšimis bei susijusiomis infekcijomis ląstelių lygmenyje. Žaidėjas taip pat turi stebėti paciento sveikatą bei pranešti apie simptomus gydytojui Dr. West. Visuose 20 žaidimo lygių galima susipažinti su įvairiais gydymo metodais, kaip jie veikia bei kodėl svarbu elgtis pagal tuos metodus.

„Re-Mission“ galima įsigyti nemokamai vėžiu sergantiems jauniems žmonėms oficialiame žaidimo tinklalapyje.

## Nuorodos
* Oficiali žaidimo svetainė
* Oficiali „HopeLab“ svetainė
Ford Europe

**Ford Europe** – „Ford Motor Company“ padalinys, gaminantis Ford markės automobilius Europos rinkai. Įmonė buvo įkurta 1967 m., sujungus Didžiosios Britanijos ir Vokietijos padalinius.

## Dabartiniai modeliai
* Ford Ka
* Ford Fiesta
* Ford Focus
* Ford Mondeo
* Ford Fusion
* Ford C-MAX
* Ford S-MAX
* Ford Galaxy

## Nuorodos
* Ford Motor Company
* Ford platformų sąrašas
* Ford modelių sąrašas
* Ford variklių sąrašas
Liūčių laikotarpis

**Liūčių laikotarpis, lietingasis laikotarpis** – laikotarpis, kurio metu labai stipriai padidėja vidutinis lietaus kiekis. Šis terminas dažniausiai naudojamas apibūdinti orus tropikuose. Pietų pusrutulyje liūčių sezonai būna nuo spalio iki kovo, o šiaurės – nuo balandžio iki rugsėjo mėnesio. Pusiaujo srityje metuose būna po du liūčių ir sausuosius sezonus.

Konkretus lietaus kiekis ir temperatūra liūčių sezonų metu dalinai priklauso nuo konkretaus regiono geografinių ypatybių. Tačiau dažniausiai dienos pradžia būna saulėta ir šilta, bet artėjant link vakaro, drėgmės kiekis atmosferoje didėja, prasideda griaustiniai ir liūtis.

Kartais, ypač – turizmo srityje, šis sezonas vadinamas *žaliuoju*, kadangi jo metu aktyviausia vegetacija, intensyviausiai vyksta gamtos procesai, o sausuoju sezonu viskas apmiršta. Panašiai, kaip kitose juostose – pavasaris ir vasara bei žiema.
Mijės prefektūra

**Mijės prefektūra** () – Japonijos prefektūra, įsikūrusi Kansajaus regione, Honšiū saloje. Sostinė – Cu.

## Istorija

Seniau Mijės prefektūros vietoje buvo Isės, Šimos ir Igos žemės bei rytinė dalis Kijo žemės. Meidži restauracijos metu, 1871 m., teritorija nuo *Kisosanseno* upių iki šiaurės (dabartinėmis dienomis – Cu miestas) tapo *Anocu prefektūra*, o likusi pietinė dalis – *Vatarajaus prefektūra*. 1872 m. laikinai pakeitus Anocu prefektūros sostinę į Jokaičį, ši prefektūra buvo pavadinta Mijės prefektūra. Tačiau tik 1876 m. Mijės prefektūros teritorijos buvo išplėstos kaip dabar – tada prie jos buvo prijungta kaimyninė prefektūra iš pietų.

## Geografija

Mijės prefektūra ribojasi su Gifu, Aičio, Šigos, Kioto, Naros ir Vakajamos prefektūromis, o prefektūros krantus skalauja Ramusis vandenynas. Didžioji dalis prefektūros – kalnuota. Tankiausiai apgyvendinti prefektūros šiaurės rytai, išilgai Isės įlankos, kur driekiasi lygumos.

2000 m. duomenimis, 64,8 % šios prefektūros teritorijos sudaro miškai, 11,5 % teritorijos naudojami žemės ūkiui, 6 % teritorijos apgyvendinta, 3,8 % teritorijos sudaro keliai ir 3,6 % teritorijos sudaro upės.

### Miestai

Mijės prefektūroje yra 14 miestų:

### Miesteliai ir kaimai

Miesteliai ir kaimai kiekvienoje apskrityje.

### Miestų, miestelių ir kaimų susijungimai

Nuo 2004 m. spalio mėn.

* 2004 m. spalio 1 d.
** Visi 5 likusieji miesteliai Šimos apskrityje: Agas, Dajo, Hamadžima, Isobė ir Šima sujungti į vieną naują Šimos miestą.

* 2004 m. lapkričio 1 d. įvykdytas vienas sujungimas.

* 2004 m. gruodžio 6 d. įvykdytas vienas sujungimas.

* 2005 m. sausio 1 d. įvykdytas vienas sujungimas.

* 2005 m. sausio 11 d. įvykdytas vienas sujungimas.

* 2005 m. vasario 7 d. įvykdytas vienas sujungimas.
** Išplėstas Jokaičio miestas, prie jo prijungiant Kusu miestelį, buvusį Mijės apskrityje.

* 2005 m. vasario 14 d. įvykdytas vienas sujungimas.

* 2005 m. spalio 1 d. įvykdyti du sujungimai.

* 2005 m. lapkričio 1 d. įvykdyti du sujungimai.

* 2006 m. sausio 1 d. įvykdyti du sujungimai.
** Prie Cu miesto prijungti Hisajus ir Agės bei Ičišio apskritys.
** Išplėstas Takio miestelio, prie jo prijungiant Seivos kaimą.

* 2006 m. sausio 10 d. įvykdyti du sujungimai.
** Išplėstas Odajaus miestelis, prie jo prijungiant Mijagavos kaimą.
** Išplėstas Kiho miestelis, prie jo prijungiant Udono kaimą.

## Ekonomika

Mijės prefektūroje daugiausiai gaminama įvairių transporto priemonių, ypač laivų bei mašinų, detalės. Taip pat vyrauja ir tradicinė žemės ūkio pramonė: auginami ryžiai, jaučiai, renkami perlai.

## Turizmas
Pateikiami labiausiai turistų lankomi objektai:

### Aplankytinos vietos

* Didžioji Isės šventovė
* Mikimoto perlų sala, esanti Toboje
* Ueno pilis
* Futamigauros paplūdimys
* Sudzukos lenktynių trasa

## Nuorodos

* Mijės prefektūros oficiali internetinė svetainė 
* http://www.kankomie.or.jp/kanko/discover/ 
* http://www.outdoorjapan.com/areaguides/prefecturemie.html
* http://www.mief.or.jp/en/index.html
Momfidai

**Momfidai**, arba **tamsios čiuopiklinės kandys** (*Momphidae*) – drugių (*Lepidoptera*) šeima.

Lietuvoje užregistruotos šios rūšys:
* Gaurometinis momfidas (*Mompha conturbatella*)
* Gaurometinis gumbinis momfidas (*Mompha divsella*)
* Rudasis momfidas (*Mompha epilobiella*)
* Gaurometinis šakninis momfidas (*Mompha idaei*)
* Ožkarožinis minuojantis momfidas (*Mompha lacteella*)
* Juodasis momfidas (*Mompha langiella*)
* Baltadėmis minuojantis momfidas (*Mompha locupletella*)
* Sauleninis momfidas (*Mompha miscella*)
* Gelsvasis momfidas (*Mompha ochraceella*)
* Baltadėmis momfidas (*Mompha propinquella*)
* Baltapetis momfidas (*Mompha raschkiella*)
* Ožkarožinis gumbinis momfidas (*Mompha sturnipennella*)
* Ožkarožinis sėklaėdis momfidas (*Mompha subbistrigella*)
* Danteninis momfidas (*Mompha terminella*)

## Nuorodos
* Momphidae
* Europos Momphidae sarasas
Paprastasis grambuolys

**Paprastasis grambuolys** (*Melolontha melolontha*) – grambuolių (*Melolonthidae*) šeimos vabalas. Liaudyje vadinamas *karkvabaliu*, *avyžiumi*.

Kūnas 20 - 31 mm. Juodas, apaugęs pilkšvais plaukeliais. Antsparniai geltonai rudi.

Augalų šaknims kenkia lervos, apgrauždamos jas. Lervos dirvoje gyvena 3-4 metus. Suaugusi lerva būna 60-65 mm ilgio.   Grambuolio patelės kiaušinėlius deda dirvoje krūvelėmis po 25-30, 10-15 cm gylyje, ties augalų šaknimis. Iš pradžių jos maitinasi plonomis augalų šaknimis, mėgsta varpučio šakniastiebius. Žiemoti lervos sulenda giliau į žemę (kartais iki 1 m gylio). Pirmaisiais gyvenimo metais lervos didelės žalos nepadaro, bet labai kenkia 2-3-čiais vystymosi metais, kada būna ėdriausios. Trečiaisiais vystymosi metais, liepos – rugpjūčio mėn. lervos virsta lėliukėmis. Lėliukės fazė trunka 1-1,5 mėn.

Išsiritę vabalai lieka žiemoti lėliukių lopšeliuose, o skraidyti pradeda tik kitą pavasarį, gegužės mėnesį, prieblandoje. Orui atvėsus, vabalai būna nejudrūs ir slepiasi medžių lajose, o kartais ir dirvos paviršiuje.

Grambuoliai mėgsta lengvas priesmėlio ir smėlio dirvas. Vasarą jų lervų randama 10-20 cm gylyje, tai yra tame dirvos sluoksnyje, kuriame yra daugiausia organinių medžiagų.

Dar prieš veisiant sodą, būtina patikrinti, ar dirva neapsikrėtusi grambuoliais. Jeigu viename kvadratiniame metre randama daugiau negu viena lerva, jas būtina išnaikinti prieš sodinant braškes, obelis, uogakrūmius.

Kas penkeri metai gegužės - birželio mėnesiais skraido labai masiškai. Apgraužia įvairių lapuočių medžių ir krūmų lapus.

Lietuvoje dažna rūšis.

## Kovos priemonės
Vasarą grambuolius nuo medžių nukrėsti ant brezento ir sunaikinti.

## Šaltiniai

## Nuotraukos

Image:Feldmaikäfer (Melolontha melolontha) w 2.jpg|Apverstas paprastasis grambuolys
Image:Maybug.jpg|Ruošiasi skristi
Image:Maikaefer.JPG
Image:Meikeverlarven (Melolontha melolontha).jpg|Paprastojo grambuolio lervos
Totoriškas bifšteksas

**Totoriškas bifšteksas** (dar žinomas, kaip **totoriškas steikas**) – mėsos patiekalas, pagamintas iš žalio faršo su prieskoniais ir daržovėmis, o kartais ir su žaliu kiaušiniu. Dažniausiai naudojamas prieskonis – juodieji pipirai.

## Pavadinimas
Prancūzijoje, Šveicarijoje ir Belgijoje jis vadinamas *amerikietiška [[filė]]* (*filet américain*).

Lietuvoje buvo priimta patiekalą vadinti *totorišku bifšteksu*, tačiau nuo 2019 m. gruodžio mėn. VLKK rekomenduoja pavadinimą *tartaras*.

## Paplitimas
Šiuo metu daug kur totoriškas kepsnys laikomas egzotišku patiekalu gurmanams.

Totoriško kepsnio populiarumas sumažėjo dėl susirūpinimo sveikata. Žalioje, neapdorotoje mėsoje gali būti kenksmingų bakterijų bei kitų organizmų, kurie sunaikinami ją apdorojant karščiu (pvz., verdant). Rusijoje šis patiekalas dažnai valgomas su degtine, manant, kad alkoholis kažkiek jį dezinfekuoja.

Meksikietiška totoriško steiko versija ruošiama iš pradžių mėsą pamarinavus žaliosios citrinos sultyse dėl dezinfekavimo.

## Šaltiniai
Vasarinis grambuolys

**Vasarinis grambuolys** (*Amphimallon solstitiale*) – grambuolių (*Melolonthidae*) šeimos vabalas.

Lietuvoje dažna rūšis. 
## Požymiai

Kūnas 14 - 18 mm, gelsvas arba gelsvai rudas. Priešnugarėlė tankiai plaukuota, trumpesni plaukeliai pilkšvi, prigludę. Skydelis plaukuotas, šviesesniais ilgesniais plaukais. Antsparniai su neryškiomis išilginėmis briaunelėmis, apaugę ilgais, retais pasišiaušusiais plaukeliais.

## Gyvenimo būdas

Vabalai skraido maždaug nuo birželio 15 iki liepos 15 vakarais, saulei nusileidus, dažnai dideliais spiečiais. Skrenda į šviesą. Dieną vabalai slapstosi dirvos viršutiniame sluoksnyje. Minta augalų lapais ir žiedais. Liepos pabaigoje į dirvą padeda apie 35 kiaušinėlius ir nudvesia.

Lervos vystosi dirvoje, minta mažomis šaknimis ir augalų liekanomis, išauga iki 50 mm. Kenkia žemės ūkio augalams ir spygliuočių medžių, ypač pušų šaknims. Lervos peržiemoja dvi žiemas ir susisuka į kokoną trečiais metais.

## Nuotraukos

Image:Rhizotrogus solstitialis2.jpg
Image:Amphimallon solstitialis01.jpg
Image:Amphimallon solstitiale.jpg
Blastobazidinės kandys

**Blastobazidinės kandys** (*Blastobasidae*) – drugių (*Lepidoptera*) šeima.

Lietuvoje užregistruotos šios rūšys:
* Dvijuostis blastobazis (*Blastobasis phycidella*)
* Juodataškė hypatopa (*Hypatopa binotella*)
* Pilkoji hypatopa (*Hypatopa inunctella*)
Makštinės čiuopiklinės kandys

**Makštinės čiuopiklinės kandys** (*Amphisbatidae*) – drugių (*Lepidoptera*) šeima.

Lietuvoje užregistruotos šios rūšys:
* Elzės pseudatemelija (*Pseudatemelia elsae*)
* Geltongalvė pseudatemelija (*Pseudatemelia flavifrontella*)
* Tamsioji pseudatemelija (*Pseudatemelia josephinae*)
* Juodasis amfisbatis (*Amphisbatis incongruella*)
* Raštuotoji hypercalija (*Hypercallia citrinalis*)
* Mažoji anchitinija (*Anchinia cristalis*)
* Didžioji anchinija (*Anchinia daphnella*)
Pjautasparnės čiuopiklinės kandys

**Pjautasparnės čiuopiklinės kandys** (*Gelechiidae*) – drugių (*Lepidoptera*) šeima. Dauguma jų yra ypač smulkūs.  Ant apatinės lūpos jie turi lanku užlinkusius į viršų čiuopiklius. priekiniai sparnai siauri, užpakaliniai platoki, su iškarpa išoriniame krašte. Daugelis šios šeimos atstovų yra svarbūs augalų kenkėjai.

Lietuvoje gyvena daugiau kaip 200 rūšių.
Gražiosios čiuopiklinės kandys

**Gražiosios čiuopiklinės kandys** (*Cosmopterigidae*) – drugių (*Lepidoptera*) šeima.

Pasaulyje yra apie 1600, Europoje – 80 rūšių. Lietuvoje užregistruotos šios rūšys:
* Pošeimis. Šunobelinės čiuopiklinės kandys (*Chrysopeleiinae*)
** Janiševskio soragenija (*Sorhagena janiszewskae*)
** Šunobelinė soragenija (*Sorhagenia lophyrella*)
** Žiedinė soragenija (*Sorhagenia rhamniella*)
* Pošeimia. Minuojančios čiuopiklinės kandys (*Antequerinae*)
** Našlaitinė pankalija (*Pancalia leuwenhoekella*)
** Juodaūsė pankalija (*Pancalia schwarzella*)
** Puošnioji vulkaniela (*Vulcaniella pomposella*)
* Pošeimis. Puošniosios čiuopiklinės kandys (*Cosmopteriginae*)
** Smėlyninė eteobalėja (*Eteobalea anonymella*)
** Čiobrelinė eteobalėja (*Eteobalea tririvella*)
** Švendrinė limnecija (*Limnaecia phragmitella*)
** Rudoji nendrinė puošnioji kandis (*Cosmopterix lienigiella*)
** Miglinė puošnioji kandis (*Cosmopterix orichalcea*)
** Auksajuostė puošnioji kandis (*Cosmopterix scribaiella*)
** Apyninė puošnioji kandis (*Cosmopterix zieglerella*)
Zinderis

**Zinderis** (, dar vad. **Zinderas, Damagaramas**) – miestas pietinėje Nigerio dalyje, Zindero regiono centras. Tai antras pagal gyventojų skaičių miestas Nigeryje. Yra oro uostas, plentai į Agadesą, Niamėjų, Kaną. Vystoma odos, maisto (javų perdirbimo, gėrimų) pramonė, pinami krepšiai, gaminami odos dirbiniai, yra javų, žemės riešutų pasėliai. Muziejus (buvusiuose sultono rūmuose), didžioji mečetė, universitetas.

## Istorija

Miestas buvo įkurtas 1731 m. kaip viena hausų valstybių. Kadangi ji buvo įkurta išeivių iš Kano ir nebuvo sena, ji nebuvo įtraukiama į tradicinį 14 hausų valstybių sąrašą (kaip ir Gumelis).

Tuomet tai buvo šiauriausia hausų Damagaramo valstybė. Ji aktyviai vertėsi vergų prekyba ir garsėjo savo vergų turgumi, kurį 1903 m. uždarė prancūzai.

1899 m. Zinderis buvo prijungtas prie Prancūzijos Vakarų Afrikos ir tapo Nigerio provincijos sostine. Vėliau sostinė perkelta į Niamėjų.

## Sportas
* Espoir FC – futbolo klubas;
* Zinderio miesto stadionas (), talpina 10 tūkst. žiūrovų.

## Šaltiniai
Privatus detektyvas Magnumas

**Privatus detektyvas Magnumas** () – JAV kriminalinės dramos televizijos serialas apie privatų detektyvą Tomą Magnumą (*Thomas Magnum*, vaid. *Tom Selleck*), rodytas 1980–1988 m. CBS televizijoje. Buvo sukurti 8 sezonai ir 162 serijos. Serialas rodytas ir Lietuvoje, XX a. 9-ojo dešimtmečio pabaigoje, per TV3 televiziją.

## Veikėjai
* Tomas Magnumas (vaid. Thomas Selleck) praeityje buvo JAV karinio laivyno spec. agentu ir Vietnamo karo veteranu. Dabar jis dirba privačiu detektyvu. Magnumas gyvena svečių namelyje prabangioje garsaus rašytojo Robino Masterso pajūrio rezidencijoje (“Robin’s Nest”) ir yra atsakingas už rezidencijos saugumo kokybę. Ją saugo du puikiai dresuoti dobermanai, jais rūpinasi britas Jonathanas Quayle Higginsas III, buvęs Britanijos kariuomenės viršininkas. Magnumas gyvena pats sau: jis keliasi ir gula kada panorėjęs, dirba tik tada, kai pats to tikrai nori, jis naudojasi prabangiu Robin'o Masters'o Ferrari 308 GTS, kaip ir daugeliu kitų prabangių Robino Masterso daiktų. Svečių namelyje jis turi mini šaldytuvą su, matyt, nesibaigiančiomis alaus atsargomis, bendrauja su gražuolėmis moterimis (kurios paprastai būna jo klientės arba aukos, bylose, kurias Tomas tiria). Tomas mėgaujasi gyvenimu kartu su dviem savo geriausiais draugais, kurie abu buvę jūrų pėstininkai ir su Tomu tarnavo Vietname. Magnumas visiškai nerūko cigarečių, bet nevengia surūkyti cigarą (deja, tokios progos pasitaiko retai). Mėgstamiausias Magnumo gėrimas yra alus.

* Teodoras (T. C.) Calvinas (vaid. Roger E. Mosley), sraigtasparnio pilotas užsiimantis turistų skraidinimo po Havajų salas paslaugomis. Magnumas dažnai tirdamas įvairias bylas naudojasi T. C., kaip piloto paslaugomis. Atletiškas T. C. kūno sudėjimas dažnai pagelbėja Tomui, kai jis planuoja patekti į fizinį konfliktą. Išskyrus keletą pirmojo sezono serijų T. C. nevartoja alkoholio ir pirmenybę teikia pienui, limonadui, sultims, tačiau dažniausiai kavai.

* Orville Wilbur Richard “Rick'as” Wright (vaid. Larry Manetti), meilus moterų numylėtinis, kuris vadovauja išskirtiniam pajūrio King Kamehameha klubui, kurio patogumais gali naudotis tik jo nariai.

## Apdovanojimai
Serialas yra pelnęs du Auksinių gaublių apdovanojimus.
Tomas Selleckas 1984 m. laimėjo Emmy apdovanojimą už Magnumo personažo sukūrimą. Po 3 metų šį apdovanojimą gavo Johnas Hillermanas. 1981 m. Glenas A. Larsonas ir Donaldas P. Bellisario gavo Edgar apdovanojimą už geriausią sezono seriją.

## Serialo atgimimas (nuo 2018 m.)
2017 m. spalį JAV televizijos kompanija CBS paskelbė apie planus atgaivinti „Privatų detektyvą Magnumą“. Pirmoji atsinaujinusio serialo sezono serija JAV pasirodė 2018 m. rugsėjo 24 d., o 2019 m. sausį buvo paskelbta apie antrąjį sezoną. 2020 m. gegužę CBS šį serialą atnaujino trečiajam sezonui. 

Kaip ir senasis 9-tojo dešimtmečio serialas, taip ir ši „Privataus detektyvo Magnumo“ versija pasakoja apie buvusį privatų detektyvą Thomasą Magnumą. Jį šiame seriale vaidina Jay Hernandezas, kuris seriale atlieka ir pasakotojo funkciją už kadro.

## Išnašos
Meteora (albumas)

**Meteora** - grupės Linkin Park albumas, išleistas 2003 metais.

## Albumas
Meteora' – antrasis Linkin Park studijinis albumas. Grupė Linkin Park praleido iš viso aštuoniolika mėnesių įrašinėdami naująjį albumą (antrasis po „Hybrid Theory“) pavadintą „Meteora“ vardu, kuris galiausai pasirodė 2003 m. kovą. Prodiuseris Don Gilmore ypač stengėsi bandydamas pakartoti „Hybrid Theory“ sėkmę. „Meteora“ per pirmąją savaitę pasiekė stulbinantį 830 000 parduotų kopijų skaičių Jungtinėse Amerikos Valstijose. Albumas debiutavo kaip geriausias 16-oje viso pasaulio 
šalių, tarp jų ir Amerikoje. 

Padedami populiaraus singlo „Somewhere I Belong“ jie savaitę išsilaikė pirmoje „Billboard Top“ 100 vietoje, bei pardavė 264 000 „Meteora“ kopijų. Albumas tapo platininiu per 10 dienų su 100 000 albumų per dieną pardavimu. „Meteora“ buvo hitas nuo pat pradžių, kurio singlai „Somewhere I Belong“, „Faint“ ir „Numb“ buvo geriausi Billboard Modern Rock sąrašuose 2003 metais. Albumas galų gale išleido dar du singlus „From The Inside“ ir „Breaking The Habit“, todėl viso jų jau buvo penki.

## Dainų sąrašas
*Foreword 0:16
*Don't Stay 3:07
*Somewhare I Belong 3:33
*Lying From You 2:55
*Hit The Floor 2:44
*Easier To Run 3:24
*Faint 2:42
*Figure.09 3:17
*Breaking The Habbit 3:16
*From The Inside 2:53
*Nobody's Listening 2:58
*Session 2:24
*Numb 3:05
Žiedinis grambuolys

**Žiedinis grambuolys** (*Anomala dubia*) – Grambuoliukų (*Rutelidae*) šeimos vabalas. Kūnas 12 - 15 mm. Ovalus, išgaubtas, viršus plikas, labai nepastovios, metališkai žvilgančios spalvos. Būna rudas, žalias ar mėlynas, bet būna ir kitokių spalvų. Lietuvoje dažniausiai pasitaiko su geltonai rudais antsparniais ir žalia priešnugarėle (pav). Priešnugarėlės spalva dažniausiai būna kitokia negu antsparnių.

Vabalai skraido birželio – liepos mėnesiais šiltomis saulėtomis dienomis; tupia ant pušaičių ir kitų medelių bei krūmų. Kartais graužia lapuočių medžių ir krūmų lapus. Lervos vystosi dirvoje, kenkia įvairių augalų šaknims.

## Nuotraukos:

Image:Anomala dubia3.jpg
Image:Anomala dubia.jpg
Image:Anomala dubia5.jpg
Nigerijos valstijos

**Nigerijos valstijos** – Nigerijos administraciniai vienetai, kurių dabartinė situacija susiformavo 1996 m. Nigerija padalinta į 36 valstijas ir vieną Federalinę sostinės teritoriją (Abudža). Jų smulkesni padaliniai yra 774 Vietines vyriausybinės teritorijos (LGA). Kai kurios valstijos yra suformuotos senųjų čia egzistavusių valstybių (emyratų) pagrindu, kurių kai kurios dar yra išlaikę vietines valdovų dinastijas.

## Valstijos

Valstijų sąrašas (skliausteliuose – valstijų sostinės):

## Istorinė perspektyva
Nigerijos administraciniai vienetai nuo įkūrimo nuolat išgyveno smulkėjimo tendencijas. 1914 m. kuriant kolonijinę Nigeriją, ji buvo sujungta iš dviejų dalių – Šiaurės Nigerijos protektorato ir Pietų Nigerijos protektorato.

Vėliau Pietų Nigerija buvo padalinta ir tokiu būdu šalyje išskirti trys regionai: Šiaurės, Vakarų ir Rytų. Su šiais regionais Nigerija iškovojo nepriklausomybę 1960 m. 1963 m. iš dalies Vakarų regiono atskeltas Vidurinis Vakarų regionas.

1967 m. regionai buvo panaikinti ir suformuotos 12 valstijų. 1976 m. padalijus kai kurias valstijas, jų skaičius išaugo iki 19. Tada įsteigta ir Federalinė sostinės teritorija Abudža. 1987 m. atsirado 2, o 1991 m. – 9 naujos valstijos. Tokiu būdu valstijų skaičius tapo 30. Nuo 1996 m. nusistovėjo dabartinis valstijų skaičius.

## Nuorodos
* Nigeria: Administrative Division (Citypopulation.de)
* States of Nigeria (Statoids.com)
Tahua

**Tahua** – miestas pietvakarinėje Nigerio dalyje, administracinis Tahua departamento centras.

Aplink miestą yra daug dirbamos žemės, todėl čia įsikūręs didelis turgus. Taip pat kasami fosfatai ir gipsas.

2004 m. mieste priskaičiuota 99 900 gyventojų, daugiausiai tuaregai ir fulaniai (etninės grupės).

## Sportas
* JS Tahoua – futbolo klubas;

## Išnašos
Difa

**Difa** – miestas pietinėje Nigerio dalyje, administracinis Difos departamento centras.

2004 m. mieste priskaičiuota 23 600 gyventojų.

2002 m. prezidentaujant Tandja Mamadou buvo kilęs karinis maištas.
Arlitas

**Arlitas** – miestas šiaurinėje Nigerio dalyje, Agadeso regione. Iki sienos su Alžyru apie 200 km. Yra oro uostas.

## Istorija
Miestas įkurtas XX a. 7-me dešimtmetyje, kai buvo pradėti eksploatuoti urano telkiniai. 

## Sportas
* Akokana FC – futbolo klubas;
* Urana FC – futbolo klubas;
* Arlito miesto stadionas (), talpina 7 tūkst. žiūrovų.

## Išnašos

## Nuorodos
* Tinklalapis apie Arlitą
Maradis

**Maradis** – miestas pietinėje Nigerio dalyje, Maradžio departamente.

## Istorija
Miestas buvo įkurtas pačioje XIX a. pradžioje ant anksčiau buvusios pelkės. Jo įkūrėjai buvo hausai pabėgėliai iš Kacinos valstybės. Priešindamiesi fulbių diktatūrai, įvestai Kacinoje po Sokoto kalifato sukūrimo, 1807 m. hausų valdovai pasitraukė į šiaurę ir įkūrė ten savo emyratą su sostine Maradyje. Jo valdovai pagal hausų tradicijas titulavosi *sarkin kacina*. Jų dinastija egzistavo iki XX a. vidurio.

2001 m. mieste priskaičiuota 148 017 gyventojų, pagrindinė gyventojų dalis yra hausai. Aplink miestą yra žemės riešutų plantacijos.

## Sportas
* Jangorzo FC – futbolo klubas;
* Maradžio miesto stadionas, talpinantis 7 tūkst. žiūrovų.

## Išnašos